Нобэ
Черногорием и къэралыгъуэм и махуэщ. 1878 гъэм бадзэуэгъуэм и 13-м Бер-лин конгрессым Черногориер къэралыгъуэ щхьэхуиту зэрыщытыр къилъытащ. 1941 гъэм бадзэуэгъуэм и 13-м Черногорием къыщызэрыIэтащ фашизмэм, нацизмэм я бий цIыхубэр. А къэхъукъащIэхэращ лъабжьэ хуэхъуар нобэ къэралым щагъэлъапIэ махуэшхуэм.
Къэзахъстаным шынагъуэншагъэмкIэ и органхэм я лэжьакIуэхэм я махуэщ
1697 гъэм Камчаткэ щIыналъэр Урысей къэралыгъуэм къыхыхьащ.
1728 гъэм урыс хыдзэлI Беринг Витус зекIуэ ежьащ. Камчаткэм и Iуфэм щежьэри, абы ищхъэрэкIэ иунэтIащ. А экспедицэрщ къыщихутар Америкэмрэ Азиемрэ яку псы дэжыпIэ зэриIэр. Нэхъ иужьыIуэкIэ абы Беринг и цIэр фIащауэ щытащ.
1882 гъэм Москварэ Петербургрэ япэ телефон станцхэм лэжьэн щыщIадзащ.
1908 гъэм Лондон IV Олимп джэгухэр къыщызэIуахащ. Абы япэ дыдэу цIыхубзхэри щызэпеуауэ щытащ.
1923 гъэм Лос-Анджелес пэмыжыжьэ Маунт-Ли бгы нэкIум «Голливуд» псалъэ цIэрыIуэр тратхащ.
1930 гъэм Монтевидео (Уругвай) къыщызэIуахащ футболымкIэ япэ дунейпсо чемпионатыр. Къэрал 13-м я командэ къыхэхахэр хэтащ абы икIи Уругвайр чемпион щыхъуащ.
1944 гъэм советыдзэхэм Вильнюс къалэр нэмыцэ-фашист зэрыпхъуакIуэхэм къыIэщIагъэкIыжащ.
1990 гъэм къызэрагъэпэщащ Урысей Федерацэм и Банк нэхъыщхьэр.
Театрымрэ киномрэ я актёр цIэрыIуэ Пуговкин Михаил къызэралъхурэ илъэс 93-рэ ирокъу.
Урысей актёр цIэрыIуэ, УФ-м и цIыхубэ артист Новиков Борис къызэралъхурэ илъэс 91-рэ ирокъу.
Хэку зауэшхуэм хахуэу хэта совет тхакIуэ цIэрыIуэ, РСФСР-м Горькэм и цIэр зэрихьэу щыIа Къэрал саугъэтыр зрата Пикуль Валентин къызэралъхурэ илъэс 88-рэ ирокъу.
Адыгэ усакIуэ, тхакIуэ, журналист Брай Адэлбий къызэралъхурэ илъэс 79-рэ ирокъу.
СурэтыщI-график Пащт-Хъан Алим и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 27 — 28-рэ, жэщым градус 16 — 18 щыхъунущ.
